നാനേഘാട്ട്

കൊങ്കൺ തീരത്തിനും ഡെക്കാൻ പീഠഭൂമിയിലെ പുരാതന പട്ടണമായ ജുന്നാറിനും ഇടയിലുള്ള പശ്ചിമഘട്ടത്തിലെ ഒരു ചുരമാണ് നാനേഘാട്ട് അഥവാ നാനാ ഘാട്ട്. പൂനെയിൽ നിന്ന് ഏകദേശം 120 കിലോമീറ്റർ (75 മൈൽ) വടക്കും, മുംബൈയിൽ നിന്ന് ഏകദേശം 165 കിലോമീറ്റർ (103 മൈൽ) കിഴക്കുമായാണ് ഈ ചുരം സ്ഥിതി ചെയ്യുന്നത്. 

ഇത് ഒരു പുരാതന വ്യാപാര പാതയുടെ ഭാഗമായിരുന്നു. ഇവിടെയുള്ള ഒരു ഗുഹയിൽ ബ്രാഹ്മി ലിപിയിലും മധ്യ ഇന്തോ-ആര്യൻ ഭാഷയിലും സംസ്കൃത ലിഖിതങ്ങൾ കാണാം.  ഈ ലിഖിതങ്ങൾ ശതവാഹന രാജവംശത്തിൻ്റെ കാലഘട്ടത്തിൽ,  ബിസി രണ്ടാം നൂറ്റാണ്ടിനും ഒന്നാം നൂറ്റാണ്ടിനും ഇടയിലാണ് എഴുതപ്പെട്ടത് എന്ന് കണക്കാക്കപ്പെടുന്നു.

വേദകാലഘട്ടത്തിലെ ആരാധനാമൂർത്തികളെയും ഹിന്ദു ദേവതകളെയും ബന്ധിപ്പിക്കുന്നത് കൊണ്ടും, ചില വേദ ശ്രൗത ആചാരങ്ങളെ പരാമർശിക്കുന്നതു കൊണ്ടും ഈ ലിഖിതങ്ങൾ പ്രാധാന്യമർഹിക്കുന്നു.  പുരാതന ശതവാഹനന്മാരെക്കുറിച്ചുള്ള ചരിത്രപരമായ വിവരങ്ങളും ഇവയിൽ കാണാം.  "2, 4, 6, 7, 9" എന്നീ അക്കങ്ങൾക്കുള്ള ലോകത്തിലെ ഏറ്റവും പഴക്കമേറിയ സംഖ്യാ ചിഹ്നങ്ങൾ ഈ ലിഖിതങ്ങളിൽ കാണപ്പെടുന്നു. അവ ആധുനിക നാഗരിലിപിയിലും ഹിന്ദു-അറബിക് ലിപിയിലും കാണപ്പെടുന്ന പുതിയ അക്കങ്ങളുമായി സാമ്യമുള്ളവയാണ്. Development Of Modern Numerals And Numeral Systems: The Hindu-Arabic system, Encyclopaedia Britannica, Quote: "The 1, 4, and 6 are found in the Ashoka inscriptions (3rd century bce); the 2, 4, 6, 7, and 9 appear in the Nana Ghat inscriptions about a century later; and the 2, 3, 4, 5, 6, 7, and 9 in the Nasik caves of the 1st or 2nd century CE — all in forms that have considerable resemblance to today’s, 2 and 3 being well-recognized cursive derivations from the ancient = and ≡."

സ്ഥാനം
പശ്ചിമഘട്ടത്തിന് മുകളിലൂടെ, കല്ലുപാകിയ ഒരു ഇടനാഴി പോലെയാണ് നാനാഘാട്ടിൻ്റെ ഘടന. ഇന്ത്യയുടെ പശ്ചിമതീരത്തെ തുറമുഖ നഗരങ്ങളായ സോപാര, കല്യാൺ, താനെഎന്നിവയെ നാസിക്, പൈതാൻ, തേർ തുടങ്ങിയ സ്ഥലങ്ങളിലെ സാമ്പത്തിക കേന്ദ്രങ്ങളുമായും മനുഷ്യവാസ കേന്ദ്രങ്ങളുമായും ബന്ധിപ്പിക്കുന്ന ഏറ്റവും വേഗതയേറിയ പ്രധാന പാതയായിരുന്നു ഈ ചുരം എന്ന് ആർക്കിയോളജിക്കൽ സർവേ ഓഫ് ഇന്ത്യ പറയുന്നു.Lenyadri Group of Caves, Junnar , Archaeological Survey of India മുകൾഭാഗത്തിനടുത്തായി മനുഷ്യനിർമ്മിതമായ ഒരു വലിയ, പുരാതനഗുഹയുണ്ട്. ഗുഹയുടെ പിൻവശത്തെ ഭിത്തിയിലായി ശിലാലിഖിതങ്ങൾ കാണാം. ഇവയിൽ ചിലത് നീണ്ടതും മറ്റുള്ളവ ചെറുതുമാണ്. 

ഹൈവേ 60 അല്ലെങ്കിൽ 61 വഴി റോഡ് മാർഗം നാനേഘാട്ടിന്റെ മുകൾഭാഗത്തും ഗുഹയിലും എത്തിച്ചേരാം. ഇത് ലേണ്യാദ്രി ഗുഹാസഞ്ചയത്തിൽ നിന്നും ഥേരവാദ ബുദ്ധ ഗുഹകളിൽ നിന്നും ജുന്നാറിനടുത്ത് കുഴിച്ചെടുത്ത 200 ഓളം കുന്നുകളിൽ നിന്നും ഏകദേശം 35 കിലോമീറ്റർ (22 മൈൽ) അകലെയാണ് ഈ ഗുഹകളിൽ കൂടുതലും ബിസി മൂന്നാം നൂറ്റാണ്ടിലും എഡി മൂന്നാം നൂറ്റാണ്ടിലുമുള്ളവയാണ്. നാനേഘാട്ടിൽ എത്താൻ ഏറ്റവും അടുത്തുള്ള റെയിൽവേസ്റ്റേഷൻ, സെൻട്രൽ ലൈനിൽ സ്ഥിതി ചെയ്യുന്ന കല്യാൺ സ്റ്റേഷനാണ്. 

ചരിത്രം
ശതവാഹനരുടെ ഭരണകാലത്ത് (ക്രി.മു. 200 - ക്രി.വ. 190), കൊങ്കൺ തീരദേശ സമൂഹങ്ങളെ ജുന്നാർ വഴി ഡെക്കാൻ പീഠഭൂമിയുമായി ബന്ധിപ്പിക്കുന്ന വ്യാപാര പാതകളിൽ ഒന്നായിരുന്നു നാനേഘാട്ട്. 'നാണേ' എന്ന വാക്കിൻ്റെ അർത്ഥം "നാണയം" എന്നും 'ഘാട്ട്' എന്നതിന്റെ അർത്ഥം "ചുരം" എന്നുമാണ്. കുന്നുകൾ മുറിച്ചുകടക്കുന്ന വ്യാപാരികളിൽ നിന്ന് ചുങ്കം പിരിക്കുന്നതിനുള്ള ഒരു ടോൾബൂത്തായി ഈ പാത ഉപയോഗിച്ചിരുന്നതിനാലാണ് ഈ പേര് നൽകിയിരിക്കുന്നത്. ചാൾസ് അലന്റെ അഭിപ്രായത്തിൽ, ദൂരെ നിന്ന് ഒരു സ്തൂപം പോലെ തോന്നിക്കുന്ന ഒരു കൊത്തുപണികളുള്ള കല്ലുണ്ട്. പക്ഷേ യഥാർത്ഥത്തിൽ ചുങ്കം പിരിക്കുന്നതിനായി വഴിയരികിൽ രണ്ട് കഷണങ്ങളായി കൊത്തിയെടുത്ത ഒരു പാത്രമാണിത്. ലോകത്തിലെ തന്നെ ഏറ്റവും പഴക്കമുള്ള ഒരു ടോൾ പാതയുടെ ആധികാരിക തെളിവാണ് ഇവിടെയുള്ളത്. https://www.tripoto.com/maharashtra/trips/trek-3-naneghat-the-satvahana-toll-route-of-ancient-india-5e43be8734738 

1828-ലെ വേനൽക്കാലത്ത് വില്യം സൈക്സ് എന്ന  സ്റ്റാറ്റിസ്റ്റിഷ്യൻ തന്റെ ട്രെക്കിംഗിനിടെ യാദൃശ്ചികമായി ഗുഹാലിഖിതം കണ്ടെത്തിയതിനെ തുടർന്നാണ് ഇതേക്കുറിച്ചുള്ള പഠനങ്ങൾ ആരംഭിച്ചത്.  ഇതൊരു ബുദ്ധമതക്ഷേത്രമാണെന്ന് അനുമാനിച്ച അദ്ദേഹം  പലതവണ ഈ സ്ഥലം സന്ദർശിക്കുകയും ചുമരിൻ്റെ ഇടതുവശത്തും വലതുവശത്തും കണ്ട ലിഖിതങ്ങൾ നോക്കി വരച്ചെടുക്കുകയും ചെയ്തു. തുടർന്ന് 1833-ൽ ബോംബെ ലിറ്റററി സൊസൈറ്റിയിൽ "ജൂണൂരിനടുത്തുള്ള ബൂദ് ഗുഹകളുടെ ലിഖിതങ്ങൾ" എന്ന പേരിൽ ഒരു പ്രബന്ധം അവതരിപ്പിച്ചു. ഇത് പിന്നീട് 1837-ൽ ജോൺ മാൽക്കമുമായി സഹകരിച്ച് പ്രസിദ്ധീകരിച്ചു. John Malcolm and W. H. Sykes (1837), Inscriptions from the Boodh Caves, near Joonur, The Journal of the Royal Asiatic Society of Great Britain and Ireland, Vol. 4, No. 2, Cambridge University Press, pages 287-291 ഗുഹയുടെ ചുറ്റുപാടുമുള്ള ചുരങ്ങളിൽ കൊത്തിയെടുത്ത കൽ ഇരിപ്പിടങ്ങൾ താൻ കണ്ടതായി സൈക്സ് രേഖപ്പെടുത്തിയിട്ടുണ്ട്, നാനേഘാട്ട് ചുരം വഴി പശ്ചിമഘട്ടത്തിലൂടെ സഞ്ചരിക്കുന്നവർക്ക് വിശ്രമ കേന്ദ്രമോ അഭയകേന്ദ്രമോ ആയി ഈ ഗുഹ വർത്തിച്ചിരുന്നുവെന്ന് അനുമാനിക്കാം. 

വിനോദസഞ്ചാരം
വിനോദസഞ്ചാരത്തിനായും ട്രെക്കിംഗിനായും നിരവധി ആൾക്കാർ നാനേഘാട്ട് സന്ദർശിക്കാറുണ്ട്. മൺസൂൺ കാലത്ത് ഇവിടെ കാണപ്പെടുന്ന 'റിവേഴ്സ് വാട്ടർഫാൾ' വളരെ പ്രശസ്തമാണ്. വെള്ളച്ചാട്ടത്തിലൂടെ താഴേക്കൊഴുകുന്ന ജലം ശക്തമായ കാറ്റ് മൂലം തിരികെ മുകളിലേക്ക് പറന്നു പൊങ്ങുന്ന പ്രതിഭാസമാണിത്.https://www.ndtv.com/offbeat/watch-reverse-flow-of-waterfall-in-maharashtras-naneghat-mesmerises-internet-3149214https://economictimes.indiatimes.com/news/new-updates/gravity-defying-naneghat-waterfalls-is-leaving-netizens-spellbound/articleshow/92833627.cms?from=mdr. നാനാചാ ആംഗ്ഠാ (നാനയുടെ വിരൽ) എന്നറിയപ്പെടുന്ന ഒരു ശിഖരവും ഇവിടെയുണ്ട്.

അവലംബം

ചിത്രശാല

വർഗ്ഗം:മഹാരാഷ്ട്രയിലെ ഗുഹകൾ